Сейсмалогія

Сейсмалогія (ад  — землятрус і  — навука, веды) — навука аб распаўсюджванні сейсмічных хваль у нетрах Зямлі. Таксама сейсмалогія займаецца землятрусамі, рухамі платформаў, маніторынгам распрацовак рудных радовішчаў і інш.

Як навука сейсмалогія сфарміравалася ў сярэдзіне 19 стагоддзя. Былі распрацаваны яе тэорыя, методыкі і інструменты для правядзення даследаванняў. Сярод вучоных, зрабіўшых значны ўклад у стварэнне і развіццё сейсмалогіі, Б. Б. Галіцын, Э. Віхерт (), Б. Гутэнберг, Дж. Мілн () і інш.

Асноўная задача сейсмалогіі складаецца ў вывучэнні ўнутранай будовы Зямлі. Падзяляецца на ўласна сейсмалогію, сейсмаметрыю і прыкладную сейсмалогіюКлюц В. Я. Сейсалогія // .

 На Беларусі 
На тэрыторыі Беларусі сейсмалагічныя даследаванні пачаліся на сейсмічнай станцыі «Мінск» у Плешчаніцкай геафізічнай абсерваторыі ў 1965 годзе. У 1979 г. у Інстытуце геалагічных навук АН БССР створана Доследна-метадычная партыя з мэтай выканання сейсмалагічных даследаванняў. Сейсмаметрычныя назіранні вядуцца на стацыянарных і перасоўных пастах.

 Гл. таксама 
 Сейсмічная шкала
 Сейсмічнае раянаванне

 Літаратура 


 Спасылкі 

 Саваренский Е. Ф. Сейсмология // Вялікая савецкая энцыклапедыя 
 СЕЙСМОЛОГИЯ И ТЕКТОНИКА // Энцыклапедыя «Кругасвет»